Document ID: /roh_data/filtered/fineweb-2-filterrobots_roh.jsonl.gz/52210

Il Tribunal administrativ federal ha uschia confermà (en ina decisiun da principi), la decisiun da l'uffizi federal per la migraziun. L'anteriur Uffizi federal per la migraziun (oz il Secretariat da stadi per la migraziun SEM) ha renconuschì l'um il 2014 sco fugitiv dentant refusà ad el asil. Perquai ch'ina repatriaziun n'era lura betg pussaivla è l'um vegnì admess provisoricamain. Il SEM è sa basà tar lur decisiun sin indicaziuns dal servetsch d'infurmaziun da la Confederaziun. Lez ha taxà l'um sco privel per la segirtad interna ed externa da la Svizra.
L'um curd ha tratg vinavant la decisiun al Tribunal administrativ federal. Lez ha confermà la decisiun da la preinstanza, cunquai che l'um ha contacts cun in'organisaziun secreta da la PKK, la partida da lavurers dal Curdistan. La partida è scumandada.
RR novitads 14:00